***LĒMUMA PROJEKTS***

**Par Alūksnes Bērnu un jauniešu centra sniegtajiem maksas pakalpojumiem**

Pamatojoties uz Pašvaldību likuma 10. panta pirmās daļas ievaddaļu, Pievienotās vērtības nodokļa likuma 52. panta pirmās daļas 12. punktu, 2013. gada 3. janvāra Ministru kabineta noteikumu Nr. 17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai” 28. punktu, 2001. gada 28. augusta Ministru kabineta noteikumiem Nr. 382 “Interešu izglītības programmu finansēšanas kārtība”, Alūksnes novada pašvaldības domes 2024. gada 28. marta saistošo noteikumu Nr. 11/2024 “Par interešu izglītības programmu īstenošanu Alūksnes novadā” 21. punktu, Maksas pakalpojumu izcenojumu noteikšanas metodiku un izcenojumu apstiprināšanas kārtību, kas apstiprināta ar Alūksnes novada pašvaldības izpilddirektora 31.05.2024. rīkojumu Nr. ANP/1-6/24/148,

1. Ar 2025. gada 1. septembri apstiprināt līdzdalības maksājumu katrā Alūksnes Bērnu un jauniešu centra interešu izglītības programmā:
   1. pamata un vidējās izglītības vecuma izglītojamajiem katram dalībniekam 7,00 EUR (septiņi *euro*) mēnesī,
   2. pirmsskolas izglītības vecuma izglītojamajiem katram dalībniekam 10,00 EUR (desmit *euro*) mēnesī.
2. Līdzdalības maksājums tiek iekasēts par mācību gada deviņiem mēnešiem.
3. Kontroli par interešu izglītības programmu realizēšanu uzdot Izglītības pārvaldei.